
MUNICIPIUL TIMIŞOARA                                                                         
ADMINISTRATOR PUBLIC                                                                                                         
BIROU SALUBRIZARE                                                                            
SC2020-12957/15.06.2020
RAPORT DE SPECIALITATE
privind aprobarea tarifelor unice și a  tarifelor distincte  practicate de către   RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a Județului Timiș,  în baza contractului   de delegare prin concesiune a activității de colectare și transport a deșeurilor nr. 2303/08.12.2017
Având în vedere Referatul de Aprobare a Proiectului de Hotărâre nr.SC2020 12955 din 15.02.2020, a Primarului Municipiului Timișoara și Proiectul de hotărâre  privind aprobarea tarifelor unice și a  tarifelor distincte  practicate de către   RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a Județului Timiș,  în baza contractului   de delegare prin concesiune a activității de colectare și transport a deșeurilor nr. 2303/08.12.2017
Facem următoarele precizări:

În urma unei proceduri publice de achiziție organizată de Asociația de Dezvoltare Intercomunitară Deșeuri Timiș, RETIM ECOLOGIC SERVICE SA, a fost desemnat operatorul câștigător pentru prestarea serviciului de colectare și transport deșeurilor municipale în zona 1 de colectare a județului Timiș, zonă din care face parte și Municipiul Timișoara, încheindu-se în acest sens contractul de delegare prin concesiune nr. 2303/08.12.2017.  
Consiliile locale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, conform Legii nr. 51/2006 privind serviciile comunitare de utilități publice,  art. 10 alin. 5,   având atribuţii în domeniul stabilirii, ajustării ori modificării tarifelor propuse de operator în conformitate cu  Ordinul ANRSC nr. 109/2007 privind aprobarea   Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;
Acest drept le este conferit  și de prevederile art.6 alin.1 lit.l) din Legea nr.101/2006 a serviciului de salubrizare, republicată şi art.8 alin.1 şi 2 lit.i) din Legea nr.51/2006 a serviciilor comunitare de utilităţi publice, actualizată. 
Având în vedere Hotărârea de Consiliu Local nr. 635 din 23.12.2019 privind aprobarea  tarifelor distincte precum și majorarea tarifelor unice și a tarifelor distincte,  practicate de cãtre RETIM ECOLOGIC SERVICE SA, în raport cu utilizatorii serviciului de salubrizare pentru activitatea de colectare și transport a deșeurilor municipale desfãșuratã în Zona 1 a Județului Timiș, în baza Contractului de delegare prin concesiune a activitãții de colectare și transport a deșeurilor nr. 2303/08.12.2017;
Având în vedere :
· Legea nr. 211/2011 privind regimul deşeurilor ;

· Legea nr. 249/2015 privind modalitatea de gestionare a ambalajelor;    

· Ordinului ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

· Hotărârea Consiliului Județean Timiș nr. 83 din27.05.2020 privind aprobarea  modificării  tarifelor de preluare a deșeurilor la depozitul de deșeuri Ghizela;
· HCL nr. 634 din 23.12.2019 privind modificarea tarifelor aferente sortării deșeurilor reziduale și a deșeurilor reciclabile, tarife practicate de operatorul Companiei Locale de Termoficare  COLTERM SA în Stația de sortare deșeuri a Municipiului Timișoara;
· HG nr. 935/2019 privind stabilirea salariului minim brut pe țară, garantat în plată  începând cu data de 01.01.2020; 
· Având în vedere prevederile contractului de delegare prin concesiune a activității de colectare și transport a deșeurilor din zona de delegare prin concesiune nr. 2303/08.12.2017, încheiat între ADID Timiș și operatorul RETIM ECOLOGIC SERVICE SA pentru Zona 1 a județului Timiș;
· Având în vedere Hotărârea nr. 6 din 05.06.2020 a  Consiliului Director al Asociației de Dezvoltare Intercomunitară  Deșeuri Timiș privind aprobarea tarifelor unice și distincte  pentru gestionarea deșeurilor prin diferențierea pe categorii de deșeuri (reziduale și reciclabile) Prezentăm următoarele aspecte: 

 Prin adresa nr. 4101 a Asociației de Dezvoltare Intercomunitară ADID Timiș înregistrată la Primăria Municipiului Timișoara cu nr. CCM2020-37 din 12.06.2020 s-a solicitat modificarea tarifelor pentru   zona 1,  conform Hotărârii nr. 6/05.06.2020 a Consiliului Director al Asociației de Dezvoltare Intercomunitară Deșeuri Timiș, la propunerea SC RETIM ECOLOGIC SERVICE SA  ca urmare:

· a Hotărârii Consiliului Județean Timiș nr. 83 din 27.05.2020 privind aprobarea  modificării  tarifelor de preluare a deșeurilor la depozitul de deșeuri Ghizela;  
· a creșterii salariului de bază minim brut pe țară garantat în plată începând cu 01.01.2020 și a contribuțiilor aferente, 
· modificării valorii unitare a tichetelor de masă acordate salariaților de la 13 lei/zi lucrătoare/salariat la 15 lei /zi lucrătoare/salariat,
·  modificării tarifelor de preluare a deșeurilor colectate din zona 1 a Județului Timiș de către operatorul stației de sortare deșeuri Timișoara CLT COLTERM SA, respectiv pentru deșeurile reciclabile din zona 1 și deșeurile  reziduale din zona urban și periurban, 
· elementele de cost din structura tarifelor de salubrizare cu indicele de inflație comunicat de Institutul Național de Statistică, conform Contractului de delegare prin concesiune nr.2303/08.12.2017,  după cum urmează:
	Tarif
	UM
	Tarif unic 

	Populație urban
	lei/persoană/lună
	11,97 (TVA inclus)

	Tarif 
	UM
	Tarife distincte

	Colectarea separată și transportul separat al deșeurilor reziduale de la populație în mediul urban
	lei/persoană/lună
	9,23 (TVA inclus)

	Colectarea separată și transportul separat al deșeurilor reciclabile de la populație în mediul urban
	lei/persoană/lună
	2,74 (TVA inclus)

	                       Tarif
	UM
	Tarif unic

	Populație rural
	lei/persoană/lună
	

	Tarif
	UM
	4.08 (TVA inclus)

	Colectarea separată și transportul separat al deșeurilor reziduale de la populație în mediul rural
	lei/persoană/lună
	 3,14 (TVA iclus)

	Colectarea separată și transportul separat al deșeurilor reciclabile de la populație în mediul rural 
	lei/persoană/lună
	0,94 (TVA inclus)

	   Tarif
	UM
	Tarif unic

	Operatori economici și instituții publice
	
	

	Colectarea separată și transportul separat al deșeurilor similare
	lei/tonă
	341,34 +TVA

	Colectarea separată și transportul separat al deșeurilor similare reziduale
	lei/tonă
	396.85 + TVA

	Colectarea separată și transportul separat al deșeurilor similare reciclabile
	lei/tonă
	238,50 +TVA



Precizăm faptul că, în baza Hotărârii de Consiliu Local al Municipiului Timișoara ,  în AGA  a Asociației de Dezvoltare Intercomunitară Deșeuri  ADID TIMIȘ Zona  1, vor fi aprobate  noile tarife menționate mai sus, urmând a se semna actul adițional la contractul semnat cu operatorul RETIM ECOLOGIC SERVICE SA nr. 2303/08.12.2017. 
În concluzie, propunem aprobarea tarifelor distincte, precum  și majorarea tarifelor unice și a tarifelor distincte,    aprobate în Hotărârea de Consiliu Local nr. 635 din 23.12.2019, practicate de RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în zona 1 a județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017.
Având în vedere prevederile legale expuse în prezentul raport, apreciem că proiectul de hotărâre privind aprobarea tarifelor unice și a tarifelor distincte practicate de către RETIM ECOLOGIC SERVICE SA, în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în Zona 1 a Județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017,  îndeplinește condițiile pentru a fi supus dezbaterii și aprobării plenului consiliului local.

